A enerxía e as súas fontes. Porcentaxes e aplicacións

- A enerxía e as súas fontes. Porcentaxes e aplicacións
- 1. Introdución
  - 1.1 Descrición da unidade didáctica
  - 1.2 Coñecementos previos
  - 1.3 Obxectivos didácticos
- 2. Secuencia de contidos e actividades [Ciencias da natureza]
  - 2.1 Fontes de enerxía
    - 2.1.1 Fontes de enerxía non renovables
    - 2.1.2 Fontes de enerxía renovables
  - 2.2. Electricidade, enerxía indispensable
  - 2.3 O futuro da enerxía
  - 2.4 A enerxía en Galicia
  - 2.5 Repercusións ambientais da produción e do consumo de enerxía
- 3. Secuencia de contidos e actividades [Matemáticas]
  - 3.1 Porcentaxes
  - 3.2 Problemas con porcentaxes
  - 3.3 Aumento porcentual
  - 3.4 Diminución porcentual
  - 3.5 Cálculo directo de porcentaxes sinxelas
  - 3.6 Observacións sobre as porcentaxes.
  - 3.7 Xuros bancarios
- 4. Resumo dos contidos
- 5. Actividades complementarias
- 6. Exercicios de autoavaliación
- 7. Solucionarios
  - 7.1. Solucionario dos exercicios propostos
  - 7.2. Solucionario das actividades complementarias
  - 7.3. Solucións dos exercicios de autoavaliación
- 8 Glosario
- 9 Bibliografía e recursos
- 10. Documentación para imprimir

« Anterior | Seguinte »

# 2.1 Fontes de enerxía

Nas sociedades desenvolvidas (as chamadas do primeiro mundo) utilizamos cantidades enormes de enerxía nas grandes obras (autoestradas, rañaceos, estaleiros, minaría...), no transporte (coches, trens, avións, barcos...), nas industrias e na nosa propia casa (electricidade, gas, leña, etc.).

De onde obtemos toda esta enerxía? Os recursos naturais que nos permiten obtela son as chamadas fontes da enerxía. As fontes de enerxía ou recursos enerxéticos son aqueles recursos que o ser humano utiliza para xerar enerxía, que pode usarse directamente ou transformarse noutra forma de enerxía. Non sempre foron as mesmas; antigamente usábanse os animais para o traballo no campo e a leña para cociñar e quentar. Logo foi o carbón, que dá máis calor que a madeira, o que permitiu construír máquinas de vapor que trouxeron a coñecida Revolución Industrial (século XVIII e principios do XIX) e as súas grandes repercusións sociais. Actualmente as que máis utilizamos son, ademais do carbón, os derivados do petróleo, a enerxía hidráulica e a nuclear. E pouco a pouco comezan a utilizarse outras.

As fontes de enerxía poden ser de dous tipos:

- Non renovables: as que proceden de recursos que se esgotan co tempo ao seguilos consumindo.
- Renovables: as que non se esgotan; o que delas se consome rexenérase ou é practicamente inesgotable.

De todas estas fontes de enerxía, o seu uso e as súas repercusións imos falar a continuación.

Actividade proposta

S1. Explique que son as fontes de enerxía renovables e non renovables. Poña algún exemplo.

### Retroalimentación

- Fontes de enerxía non renovables son as que proceden de recursos que se esgotan co tempo ao seguilos consumindo. Exemplos destas fontes son o petróleo, o carbón e o uranio.
- Fontes de enerxía renovables son as que non se esgotan; o que delas se consume rexenérase ou é practicamente inesgotable, como a enerxía solar, eólica, hidráulica.

Licenciado baixo a Licenza Creative Commons Recoñecemento Non-comercial Compartir igual 3.0

« Anterior | Seguinte »