O medio natural: ecosistemas. Funcións e estatística.

- O medio natural: ecosistemas. Funcións e estatística.
- 1. Introdución
  - 1.1 Descrición da unidade didáctica
  - 1.2 Coñecementos previos
  - 1.3 Obxectivos
- 2. Secuencia de actividades e contidos
  - 2.1 Ecoloxía e ecosistemas
    - 2.1.1 Relacións entre individuos dunha poboación e dunha comunidade biolóxica
    - 2.1.2 Fluxo de enerxía e materia nun ecosistema
    - 2.1.3 Niveis tróficos nos ecosistemas: produtores, consumidores e descompoñedores
    - 2.1.4 Identificación de cadeas e redes tróficas nos ecosistemas
    - 2.1.5 O ciclo da materia
    - 2.1.6 Fluxo de enerxía nun ecosistema
  - 2.2 Funcións
    - 2.2.1 Concepto de Función. Crecemento e decrecemento. Máximos e mínimos dunha función
    - 2.2.2 Táboas de valores. Representación de certas magnitudes nun eixe de coordenadas
    - 2.2.3 Exemplos de funcións
    - 2.2.4 Formas de representación
- 3. Resumo de contidos
- 4. Actividades complementarias
  - 4.1 Actividades de ciencias da natureza
  - 4.2 Actividades de matemáticas
- 5 Exercicios de autoavaliación
- 6. Solucionarios
  - 6.1 Solucións das actividades propostas
    - 6.1.1 Ciencias da natureza
    - 6.1.2 Matemáticas
  - 6.2 Solucións das actividades complementarias
    - 6.2.1 Ciencias da natureza
    - 6.2.2 Matemáticas
  - 6.3 Solucións dos exercicios da autoavaliación
- 7. Glosario
- 8. Bibliografía e recursos
- 9. Documentación para imprimir

« Anterior | Seguinte »

# 6.1.1 Ciencias da natureza

S1.

Un ecosistema é un conxunto de organismos que viven interrelacionados nun lugar determinado. O conxunto de seres vivos dun ecosistema recibe o nome de biocenose, e o lugar onde viven, coas súas condicións fisicoquímicas, coñécese como biotopo,

S2.

  Colmea de abellas | Estatal ou social. Formada por Individuos de morfoloxía e fisioloxía diferentes que non poden vivir fóra do grupo.
  Bandada de gansos | Gregaria. Agrupacións moi numerosas de individuos que buscan fins diferentes, neste caso xúntanse para emigrar.
  Nai e fillos de oso polar | Familiar matriarcal. Os individuos permanecen unidos por lazos de parentesco coa nai encargada do coidado das crías.
  Coral | Colonial. Formada por organismos unidos tan intimamente que teñen unha verdadeira continuidade física.

S3.

  Peixe rémora e quenlla | Comensalismo. Un organismo (peixe rémora) aliméntase dos restos de comida do outro (a quenlla).
  Camaleón e insecto | Depredación. Un organismo chamado depredador ou predador (o camaleón) persegue e captura outro denominado presa (o insecto).
  Paxaro e árbore. | Inquilinismo. Un individuo chamado inquilino (o paxaro) vive sobre outro de distinta especie (a árbore) sen causarlle ningún prexuízo.
  Paxaros e búfalo | Mutualismo. Dous organismos relaciónanse e obteñen os dous beneficio, pero poden tamén vivir por separado. Neste caso o paxaro atopa no búfalo alimento e protección e o búfalo é desparasitado
  Lique (unión íntima de alga e fungo) | Simbiose. Dous organismos, neste caso unha alga e un fungo, asócianse para obteren beneficio mutuo. A alga fai a fotosíntese, produce así materia orgánica da que se nutre o fungo. O fungo proporciónalle á alga protección e humidade. A unión é tan íntima que non poden vivir por separado
  Carracha e mamífero | Parasitismo. É a relación que se establece entre un organismo que sae beneficiado, chamado parasito (neste caso a carracha), e outro sae prexudicado, chamado hóspede (neste caso o mamífero).
  Distintas especies de árbores que viven próximas | Competencia. Organismos parecidos, pero de especies diferentes, que coinciden nas mesmas áreas xeográficas e que compiten por algún recurso, neste caso a auga, luz, ...

S4.

Caracol | Consumidor |  | Fungo | Descompoñedor |  | Saltón | Consumidor
Caravel | Produtor | Gabián | Consumidor | Víbora | Consumidor
Coello | Consumidor | Ourizo | Consumidor | Violeta | Consumidor
Fitoplancto | Produtor | Raposo | Consumidor | Zooplancto | Consumidor

S5.

Os organismos produtores son quen de “producir” a súa propia materia orgánica a partir da materia inorgánica e unha fonte de enerxía (son autótrofos). Os organismos consumidores obteñen a materia alimentándose da materia orgánica producida por outros seres vivos (son heterótrofos)

S6.

Os descompoñedores pechan o ciclo da materia: transforman a materia orgánica en inorgánica que é devolta ao medio para poder ser asimilada de novo polos produtores.

S7.

- Primeira cadea: landra (produtor), coello (consumidor primario) e aguia ( consumidor secundario).

- Segunda cadea: landra (produtor), coello (consumidor primario), raposo (consumidor secundario) e aguia (consumidor terciario).

S8.

Landra → rato → corvo
Landra → corvo
Herba → saltón → ourizo
Herba → lebre → serpe
Herba → caracol → pega marza → aguia

S9.

Aguia e serpe.

S10.

- Porque a enerxía fai un recorrido lineal, que ten sempre a mesma dirección: Sol → produtores → consumidores → perda en forma de calor.
- Que ao non haber entrada de enerxía, os produtores non poderían realizar a fotosíntese desaparecerían e, tras eles, desaparecerían os consumidores e os descompoñedores.
- Os consumidores e descompoñedores precisan materia orgánica para obteren a enerxía necesaria para a realización das súas funcións vitais. Só os produtores son quen de empregar a luz solar para transformar a materia inorgánica en orgánica. A desaparición destes últimos implica a desaparición dos primeiros e, polo tanto, de todos os organismos vivos do ecosistema.
- Un ecosistema podería existir, na teoría, sen a presenza de consumidores. Os produtores poderían seguir captando enerxía para o ecosistema e os descompoñedores poderían empregala.

S11.

O grao de organización da materia orgánica é superior ao da materia inorgánica. Esta organización establécese por medio de enlaces químicos. Algúns destes enlaces son quen de almacenar enerxía que se libera cando rompen.

S12.

- Porque a materia non sae do ecosistema; prodúcese unha continua reciclaxe desta, que pasa de ser inorgánica a orgánica, e de novo a inorgánica de forma constante.
- Un organismo autótrofo é quen de nutrirse de materia inorgánica, que transforma en orgánica, empregando como fonte de enerxía a luz solar que capta por medio de pigmentos como a clorofila. Os organismos heterótrofos teñen que obter enerxía a partir da materia orgánica.
- A desaparición dos descompoñedores impediría a transformación da materia orgánica en inorgánica. A materia orgánica acumularíase e non volvería en forma de nutrientes ao medio para ser empregada polos produtores.
- A desaparición dos produtores bloquearía a transformación de materia inorgánica en orgánica e provocaría a desaparición de todos os seres vivos

S13.

  F | A materia procede do exterior do ecosistema. A materia ten un fluxo cíclico no ecosistema.
  F | Os descompoñedores transforman a materia inorgánica en materia orgánica. Os descompoñedores transforman a materia orgánica en materia inorgánica.
  V | Cando un ser vivo se alimenta doutro tamén toma parte da súa enerxía.
  V | Unha parte da enerxía dos seres vivos pérdese en forma de calor.

Licenciado baixo a Licenza Creative Commons Recoñecemento Non-comercial Compartir igual 3.0

« Anterior | Seguinte »