As funcións dos seres vivos.

- As funcións dos seres vivos
- 1. Introdución
  - 1.1 Descrición da unidade didáctica
  - 1.2 Coñecementos previos
  - 1.3 Obxectivos didácticos
- 2. Secuencia de actividades e contidos
  - 2.1 A célula: unidade vital dos seres vivos
  - 2.2 A función de nutrición
    - 2.2.1 Nutrición autótrofa: a fotosíntese
    - 2.2.2 Nutrición heterótrofa
    - 2.2.3 Obtención de enerxía polos seres vivos: a respiración celular
  - 2.3 A función de reprodución
    - 2.3.1 Reprodución asexual
    - 2.3.2 Reprodución sexual
    - 2.3.3 Vantaxes e inconvenientes da reprodución sexual e asexual
  - 2.4 A función de relación nos seres vivos
  - 2.5 A actividade física e a saúde
    - 2.5.1 Efectos da actividade física na saúde
- 3. Resumo de contidos
- 4. Actividades complementarias
  - 4.1 Actividades de reforzo
  - 4.2 Actividades de ampliación
  - 4.3 Exercicios de autoavaliación
- 5. Solucionarios
  - 5.1 Solucións das actividades propostas
  - 5.2 Solucións das actividades complementarias
    - 5.2.1 Actividades de reforzo
    - 5.2.2 Actividades de ampliación
  - 5.3 Solucións dos exercicios da autoavaliación
- 6. Glosario
- 7. Bibliografía e recursos
- 8. Documentación para imprimir

« Anterior | Seguinte »

# 2.3.3 Vantaxes e inconvenientes da reprodución sexual e asexual

Na natureza podemos observar que aínda que os organismos máis evolucionados presentan a reprodución sexual, podemos atopar ambos os tipos de reprodución, xa que cada unha presenta unha serie de vantaxes respecto á outra:

Tipo reprodución | Vantaxes | Inconvenientes
Asexual | É menos complexa, polo que supón un menor gasto enerxético. Reprodución moi rápida. Produce gran cantidade de descendentes. | Descendentes idénticos ao proxenitor; non existe variabilidade de individuos e diminúe a probabilidade de sobrevivir ante os cambios ambientais.
Sexual | Produce individuos con características distintas, que poidan sobrevivir ante un posible cambio ou modificación do medio en que viven, o que favorece a adaptación e a perpetuación da especie, e a súa evolución. | Gasto enerxético importante na procura e na loita por conseguir parella. Menor rapidez na reprodución. Menor número de descendentes.

S17. En relación aos vexetais, diferencie os termos: espora, semente e froito.

S18. Por que son diferentes as flores producidas polas plantas segundo se polinicen polo vento ou polos insectos?

S19. Que plantas non se reproducen mediante flores? Como é o seu ciclo reprodutivo.

S20. Cal é a principal vantaxe da reprodución sexual fronte á asexual?

### Retroalimentación

S17.

Tanto a espora como a semente son estruturas a partir das cales se poden reproducir os vexetais, e diferéncianse principalmente en que as esporas se orixinan por reprodución asexual e a semente por reprodución sexual a partir da unión dos gametos. Por último o froito son estruturas que rodean as sementes, cuxa finalidade é facilitar a dispersión destas.

S18.

Son diferentes xa que segundo o tipo de polinización teñen distinta función. No caso de polinizarse polos insectos as flores deberán desenvolver estruturas para chamar a súa atención, como gran tamaño, cores atractivas e olores. No caso da polinización polo vento as flores non necesitan ser atractivas pero si deben estar expostas ao aire e ser resistentes ao vento, como ocorre no caso dos cereais.

S19.

As plantas máis primitivas, como brións e fentos, non se reproducen mediante flores. O seu ciclo reprodutivo caracterízase ademais por alternar unha xeración de reprodución asexual e outra sexual.

S20.

A principal vantaxe da reprodución sexual fronte a asexual é que asegura a diversidade dentro da especie, é dicir que existan individuos moi diferentes. Así poden estar preparados para unha mellor adaptación ante un posible cambio ou modificación do medio no que viven.

Licenciado baixo a Licenza Creative Commons Recoñecemento Non-comercial Compartir igual 3.0

« Anterior | Seguinte »