As funcións dos seres vivos.

- As funcións dos seres vivos
- 1. Introdución
  - 1.1 Descrición da unidade didáctica
  - 1.2 Coñecementos previos
  - 1.3 Obxectivos didácticos
- 2. Secuencia de actividades e contidos
  - 2.1 A célula: unidade vital dos seres vivos
  - 2.2 A función de nutrición
    - 2.2.1 Nutrición autótrofa: a fotosíntese
    - 2.2.2 Nutrición heterótrofa
    - 2.2.3 Obtención de enerxía polos seres vivos: a respiración celular
  - 2.3 A función de reprodución
    - 2.3.1 Reprodución asexual
    - 2.3.2 Reprodución sexual
    - 2.3.3 Vantaxes e inconvenientes da reprodución sexual e asexual
  - 2.4 A función de relación nos seres vivos
  - 2.5 A actividade física e a saúde
    - 2.5.1 Efectos da actividade física na saúde
- 3. Resumo de contidos
- 4. Actividades complementarias
  - 4.1 Actividades de reforzo
  - 4.2 Actividades de ampliación
  - 4.3 Exercicios de autoavaliación
- 5. Solucionarios
  - 5.1 Solucións das actividades propostas
  - 5.2 Solucións das actividades complementarias
    - 5.2.1 Actividades de reforzo
    - 5.2.2 Actividades de ampliación
  - 5.3 Solucións dos exercicios da autoavaliación
- 6. Glosario
- 7. Bibliografía e recursos
- 8. Documentación para imprimir

« Anterior | Seguinte »

# 5.2.2 Actividades de ampliación

S36.

Porque no fondo dos océanos non chega a luz solar, polo que as bacterias deben obter a enerxía para transformar a materia inorgánica en orgánica doutras fontes.

S37.

- Fotosíntese:

- Respiración:

S38.

Coa fotosíntese, os vexetais incorporan dióxido de carbono e expulsan osíxeno, entanto que na respiración celular ocorre o contrario, consómese osíxeno e libérase dióxido de carbono.

As plantas respiran tanto de día como á noite. Pola contra, a fotosíntese só se pode realizar en presenza de luz.

Durante o día, a cantidade de dióxido de carbono que consomen as plantas na fotosíntese é moito maior que o liberado na respiración. O mesmo ocorre co osíxeno producido na fotosíntese, que supera, en moito, o consumido na respiración, o que supón que en presenza de luz as plantas incorporen dióxido de carbono e liberen osíxeno polos estomas das súas follas.

Na escuridade as plantas realizan unicamente a respiración celular, o que supón a saída de dióxido de carbono e a incorporación de osíxeno polos seus estomas.

S39.

Tanto a respiración celular como a fermentación son procesos de degradación da materia orgánica para obter enerxía útil para as funcións celulares. A diferenza reside en que a respiración celular consome osíxeno e libera moita máis enerxía que a fermentación, que non precisa osíxeno para oxidar a materia orgánica.

A respiración celular realízana os seres que precisan osíxeno para vivir, os animais, os vexetais, as algas, os fungos superiores (cogomelos) e algúns microorganismos. A fermentación realízana as bacterias que fermentan o leite para obter derivados deste e tamén un grupo de fungos unicelulares, os lévedos do pan e das bebidas fermentadas (viño, cervexa, sidra.)

S40.

Non poderían, xa que a través da fotosíntese que realizan as plantas acuáticas, as algas ou o fitoplancto se fabrica materia orgánica da que dependen os animais para nutrirse. Ademais, libera ao medio osíxeno necesario para que poidan respirar. Sen a fotosíntese os peixes non poderían sobrevivir, pois non terían nin alimento nin osíxeno.

S41.

Non, non é xustificado, xa que as plantas á noite realizan o mesmo proceso que realizan os seres heterótrofos para obteren enerxía, tanto de día como á noite, a respiración. Por outra banda, a cantidade de osíxeno nun cuarto é moi superior ao que poidan consumir tanto as plantas como unha mascota, polo que a presenza deles non inflúe negativamente.

S42.

A fecundación cruzada (entre dous individuos) presenta a vantaxe biolóxica de xerar descendentes con características únicas, polo que, no conxunto da especie, aumenta a probabilidade de sobrevivir ante os cambios ambientais, feito que constitúe o “motor” da evolución.

S43.

Porque nun medio grande e axitado, como é o acuático, a única posibilidade de producirse o encontro ao chou entre os gametos masculinos e os femininos é orixinando enormes cantidades de gametos.

Licenciado baixo a Licenza Creative Commons Recoñecemento Non-comercial Compartir igual 3.0

« Anterior | Seguinte »