A enerxía e as súas fontes. Porcentaxes e aplicacións

- A enerxía e as súas fontes. Porcentaxes e aplicacións
- 1. Introdución
  - 1.1 Descrición da unidade didáctica
  - 1.2 Coñecementos previos
  - 1.3 Obxectivos didácticos
- 2. Secuencia de contidos e actividades [Ciencias da natureza]
  - 2.1 Fontes de enerxía
    - 2.1.1 Fontes de enerxía non renovables
    - 2.1.2 Fontes de enerxía renovables
  - 2.2. Electricidade, enerxía indispensable
  - 2.3 O futuro da enerxía
  - 2.4 A enerxía en Galicia
  - 2.5 Repercusións ambientais da produción e do consumo de enerxía
- 3. Secuencia de contidos e actividades [Matemáticas]
  - 3.1 Porcentaxes
  - 3.2 Problemas con porcentaxes
  - 3.3 Aumento porcentual
  - 3.4 Diminución porcentual
  - 3.5 Cálculo directo de porcentaxes sinxelas
  - 3.6 Observacións sobre as porcentaxes.
  - 3.7 Xuros bancarios
- 4. Resumo dos contidos
- 5. Actividades complementarias
- 6. Exercicios de autoavaliación
- 7. Solucionarios
  - 7.1. Solucionario dos exercicios propostos
  - 7.2. Solucionario das actividades complementarias
  - 7.3. Solucións dos exercicios de autoavaliación
- 8 Glosario
- 9 Bibliografía e recursos
- 10. Documentación para imprimir

« Anterior | Seguinte »

# 2.5 Repercusións ambientais da produción e do consumo de enerxía

Obter, transportar e consumir enerxía produce provoca adversos no ambiente e, con frecuencia, alteracións no contorno natural. Outras veces ocasionan accidentes que contaminan o medio. En Galicia coñecemos os dos petroleiros que continuamente cruzan as nosas costas: Polycommander (Vigo, 1970), Urquiola (A Coruña, 1976), Andros Patria (Illas Sisargas, A Coruña, 1976), Mar Exeo (A Coruña, 1992) e Prestige (Galicia, 2002).

O petróleo transpórtase en petroleiros que poden sufrir accidentes, verter o petróleo e producir mareas negras que dan lugar a desastres ecolóxicos, humanos e económicos.

Outros efectos ambientais negativos

- Aumento do efecto invernadoiro. Debido á alta liberación de dióxido de carbono á atmosfera, coa combustión dos combustibles fósiles. Este gas provoca un aumento do efecto invernadoiro natural. A terra quece máis do normal e prodúcense o cambio climático (fusión das zonas polares e aumento dos desastres naturais, como inundacións e secas prolongadas).
- Chuvia ácida. Resultado das emisións contaminantes, fórmanse ácidos que caen ao chan cando chove ou neva, en forma de chuvia ácida, que é altamente contaminante para a vida tanto no mar como na terra.
  - Problemas de saúde. Coa contaminación do aire aumentan os problemas respiratorios da poboación, como asma e bronquite, e outro tipo de problemas, como alerxias, trastornos dixestivos e problemas de corazón.

Fase do proceso | Agresións ao medio
Extracción de carbón, uranio, gas e petróleo. | En minas: erosión do terreo, destrución da paisaxe, accidentes e enfermidades para os traballadores, creación de residuos.
Encoros hidráulicos | Perda de terreos valiosos para a agricultura; alteración do ecosistema local. Asolagamento de vivendas e pobos.
Refinado do carbón e do uranio. | Verteduras de auga contaminada e outros líquidos aos ríos, mares e lagos.
Transporte do gas e do petróleo. | Contaminación por derrames e accidentes (mareas negras).
Xeración de electricidade en centrais térmicas e nucleares. | Produción de residuos da combustión do carbón e do fuel óleo: CO2 (efecto invernadoiro), SO2 (chuvia ácida), elevación da temperatura da auga provocada pola refrixeración das centrais (alteracións nos ecosistemas próximos); xeración de residuos nucleares e emisión de partículas radioactivas que escapan das centrais nucleares.

Actividade proposta

S18. Cales son as principais repercusións ambientais debidas á produción e ao consumo de enerxía?

### Retroalimentación

Efectos negativos como: choiva ácida, aumento do efecto invernadoiro, mareas negras ou problemas de saúde.

Licenciado baixo a Licenza Creative Commons Recoñecemento Non-comercial Compartir igual 3.0

« Anterior | Seguinte »