O medio natural: ecosistemas. Funcións e estatística.

- O medio natural: ecosistemas. Funcións e estatística.
- 1. Introdución
  - 1.1 Descrición da unidade didáctica
  - 1.2 Coñecementos previos
  - 1.3 Obxectivos
- 2. Secuencia de actividades e contidos
  - 2.1 Ecoloxía e ecosistemas
    - 2.1.1 Relacións entre individuos dunha poboación e dunha comunidade biolóxica
    - 2.1.2 Fluxo de enerxía e materia nun ecosistema
    - 2.1.3 Niveis tróficos nos ecosistemas: produtores, consumidores e descompoñedores
    - 2.1.4 Identificación de cadeas e redes tróficas nos ecosistemas
    - 2.1.5 O ciclo da materia
    - 2.1.6 Fluxo de enerxía nun ecosistema
  - 2.2 Funcións
    - 2.2.1 Concepto de Función. Crecemento e decrecemento. Máximos e mínimos dunha función
    - 2.2.2 Táboas de valores. Representación de certas magnitudes nun eixe de coordenadas
    - 2.2.3 Exemplos de funcións
    - 2.2.4 Formas de representación
- 3. Resumo de contidos
- 4. Actividades complementarias
  - 4.1 Actividades de ciencias da natureza
  - 4.2 Actividades de matemáticas
- 5 Exercicios de autoavaliación
- 6. Solucionarios
  - 6.1 Solucións das actividades propostas
    - 6.1.1 Ciencias da natureza
    - 6.1.2 Matemáticas
  - 6.2 Solucións das actividades complementarias
    - 6.2.1 Ciencias da natureza
    - 6.2.2 Matemáticas
  - 6.3 Solucións dos exercicios da autoavaliación
- 7. Glosario
- 8. Bibliografía e recursos
- 9. Documentación para imprimir

« Anterior | Seguinte »

# 3. Resumo de contidos

- Ecoloxía: ciencia que estuda as relacións dos seres vivos entre eles e cos factores do seu medio.
- Ecosistema: conxunto de organismos, lugar en que viven e condicións fisicoquímicas con que interactúan. Están formados por unha biocenose (comunidade dos seres vivos do ecosistema) e un biotopo (medio, substrato e factores ambientais do ecosistema.
- Especie: conxunto de seres vivos que poden ter descendencia fértil.
- Poboación: fórmana todos os individuos da mesma especie que ocupan un ecosistema.
- Hábitat: conxunto de biotopos que pode ocupar unha especie.
- Relacións intraespecíficas: as que se dan entre os individuos dunha mesma especie (familia, colonia, relación gregaria e relación estatal ou social).
- Relacións interespecíficas: danse entre individuos de especies diferentes (competencia, depredación, parasitismo, simbiose, mutualismo, comensalismo e inquilinismo).
- Relacións tróficas: danse entre as especies dun ecosistema e reflicten os fluxos de materia e de enerxía. Atendendo a estas relacións os organismos poden ser produtores, capaces de transformar materia inorgánica en materia orgánica, consumidores, se obteñen a materia e a enerxía alimentándose doutros seres vivos, e descompoñedores que pechan o ciclo transformando a materia orgánica en inorgánica.
- Cadea trófica: sucesión de seres vivos na que cada un constitúe o alimento do seguinte. A combinación de cadeas tróficas constitúe unha rede trófica.
- Ciclos da materia: a continua reciclaxe de materia que se produce nun ecosistema permite que todos os elementos químicos precisos estean sempre dispoñibles. O percorrido que os elementos químicos realizan pasando de formar parte da materia inorgánica a facelo da orgánica e o posterior camiño inverso recibe o nome ciclo da materia.
- Fluxo de enerxía nun ecosistema:de xeito diferente á materia, a enerxía non segue un percorrido cíclico nun ecosistema. Así entra na maioría dos ecosistemas en forma de enerxía luminosa a través da fotosíntese, pasando mediante as cadeas tróficas aos distintos niveis onde escapa cara o exterior en forma de calor.
- Gráficos: permiten presentar os datos dun xeito máis claro:

– Diagramas de barras: empréganse rectángulos con alturas proporcionais aos datos.

– Diagramas de sectores: cada sector é proporcional a un dato.

– Pictogramas: empregan imaxes para formar bloques proporcionais aos datos.

– Gráficos lineais: empréganse cando se quere dar idea de continuidade.

- Funcións alxébricas: serven para representar situacións da vida cotiá.
- Sistema de coordenadas. Establécese para representar unha función alxébrica.
- Funcións. Son lineais as que teñen a forma y = ax. As de forma y = ax + b chámanse afíns e as da forma y = a, constantes.

Licenciado baixo a Licenza Creative Commons Recoñecemento Non-comercial Compartir igual 3.0

« Anterior | Seguinte »