Calor e temperatura. Alxebra

- Calor e temperatura. Álxebra.
- 1. Introdución
  - 1.1 Descrición da unidade didáctica
  - 1.2 Coñecementos previos
  - 1.3 Obxectivos didácticos
- 2. Secuencia de contidos e actividades [ciencias da natureza]
  - 2.1 A Calor
    - 2.1.1 Fontes de calor naturais e artificiais
  - 2.2 Calor e temperatura
    - 2.2.1 Termómetros
    - 2.2.2 Escalas termométricas
  - 2.3 Efectos da calor sobre os corpos
    - 2.3.1 Dilatación
    - 2.3.2 Dilatación anómala da auga e do xeo
    - 2.3.3 Cambios de estado de agregación
    - 2.3.4 Calor latente de cambio de estado
  - 2.4 Propagación da calor
    - 2.4.1 Condución, convección e radiación
    - 2.4.2 Materiais condutores e illantes da calor
  - 2.5 Adaptación dos seres vivos aos cambios de temperatura
- 3. Secuencia de contidos e actividades [matemáticas]
  - 3.1 Álxebra
    - 3.1.1 Utilidade e significado
    - 3.1.2 Expresións alxébricas
    - 3.1.3 Monomio
    - 3.1.4 Polinomios
    - 3.1.5 Produtos notables
    - 3.1.6 Extracción de factor común
- 4. Resumo de contidos
- 5. Actividades complementarias
  - Actividades complementarias.Calor e temperatura.
  - Actividades complementarias. Alxebra
- 6. Exercicios de autoavaliación
- 7. Solucionarios
  - 7.1 Solucións das actividades propostas
  - 7.1 Solucións das actividades complementarias
  - 7.2 Solucións dos exercicios de autoavaliación
- 8. Glosario
- 9. Bibliografía e recursos
- 10. Documentación para imprimir

« Anterior | Seguinte »

# 2.1 A Calor

A cantidade total de enerxía no universo é sempre a mesma. Así que se un corpo aumenta a súa enerxía outro ten que perder unha cantidade igual de enerxía. Hai dúas formas básicas de transferir enerxía dun corpo a outro: mediante traballo e mediante calor.

Nesta unidade didáctica veremos o xeito de transferir enerxía mediante calor. Podemos dicir que a calor é unha forma de enerxía que se transfire dun corpo quente a un corpo frío.

Cando pomos en contacto un corpo quente (que ten temperatura elevada) cun frío (que ten temperatura baixa), sabemos que o quente arrefría e o frío quece ata quedaren os dous coa mesma temperatura, intermedia entre a fría e a quente iniciais.

Daquela, se metemos un vaso con auga a 80ºC noutro vaso máis grande con auga a 20ºC, ao final a temperatura da auga nos dous vasos acabará sendo a mesma, maior que 20ºC e menor que 80ºC. Que ocorreu neste proceso exactamente? Pois que pasou calor da auga quente a auga fría. |

É de sinalar que a calor fai referencia a un tipo de enerxía, que se cede dun corpo a outro como consecuencia da súa diferenza de temperaturas. Esta enerxía, ou calor, chámase tamén enerxía térmica ou calorífica. Daquela, non é correcto dicir que un corpo ten calor; o correcto sería dicir que un corpo ten enerxía que pode transferir en forma de calor.

Logo, a calor é a enerxía que pasa dun corpo a outro cando están a distintas temperaturas. A calor pasa espontaneamente desde o corpo de temperatura alta (o quente) ao de temperatura baixa (o frío). Cando os dous corpos están finalmente á mesma temperatura deixa de pasar calor dun ao outro e dicimos que están en equilibrio térmico.

### Unidades de medida

A calor mídese en joules (J) no sistema internacional de unidades, igual que a enerxía. Antigamente medíase en calorías (cal); a equivalencia é a seguinte

1 cal = 4.18 J ↔ 1 kcal = 4.18 kJ

### Actividades propostas

S1. Que é a calor?

S2. Cando dicimos que dous corpos están en equilibrio térmico?

S3. Por que non é correcto dicir que un corpo ten calor? Pódese almacenar a calor?

S4. Cantas calorías son 350 joules? Cantos KJ son 1.500 Kcal?

### Retroalimentación

S1.

Podemos dicir que a calor é unha forma de enerxía que se transfire dun corpo quente a un corpo frío ou que a calor, é a enerxía que pasa dun corpo a outro cando están a distintas temperaturas.

S2.

Cando os dous corpos están finalmente á mesma temperatura pois deixa de pasar calor dun ao outro.

S3.

Os corpos non teñen calor. A calor só existe entanto que estea a pasar dun corpo a outro. Cando deixa de pasar, a calor non existe. A calor é unha acción, é algo que ou está ocorrendo ou non; é semellante a dar un paseo: é unha acción, non ten sentido “gardar” un paseo. Coa calor pasa igual. Por iso a calor non se pode gardar. Podemos gardar un corpo que estea a temperatura elevada, iso si.

S4.

Podémolo facer por regra de tres:

Tamén podemos facelo multiplicando os 350 J por unha fracción acaída:

Licenciado baixo a Licenza Creative Commons Recoñecemento Non-comercial Compartir igual 3.0

« Anterior | Seguinte »