O medio natural: ecosistemas. Funcións e estatística.

- O medio natural: ecosistemas. Funcións e estatística.
- 1. Introdución
  - 1.1 Descrición da unidade didáctica
  - 1.2 Coñecementos previos
  - 1.3 Obxectivos
- 2. Secuencia de actividades e contidos
  - 2.1 Ecoloxía e ecosistemas
    - 2.1.1 Relacións entre individuos dunha poboación e dunha comunidade biolóxica
    - 2.1.2 Fluxo de enerxía e materia nun ecosistema
    - 2.1.3 Niveis tróficos nos ecosistemas: produtores, consumidores e descompoñedores
    - 2.1.4 Identificación de cadeas e redes tróficas nos ecosistemas
    - 2.1.5 O ciclo da materia
    - 2.1.6 Fluxo de enerxía nun ecosistema
  - 2.2 Funcións
    - 2.2.1 Concepto de Función. Crecemento e decrecemento. Máximos e mínimos dunha función
    - 2.2.2 Táboas de valores. Representación de certas magnitudes nun eixe de coordenadas
    - 2.2.3 Exemplos de funcións
    - 2.2.4 Formas de representación
- 3. Resumo de contidos
- 4. Actividades complementarias
  - 4.1 Actividades de ciencias da natureza
  - 4.2 Actividades de matemáticas
- 5 Exercicios de autoavaliación
- 6. Solucionarios
  - 6.1 Solucións das actividades propostas
    - 6.1.1 Ciencias da natureza
    - 6.1.2 Matemáticas
  - 6.2 Solucións das actividades complementarias
    - 6.2.1 Ciencias da natureza
    - 6.2.2 Matemáticas
  - 6.3 Solucións dos exercicios da autoavaliación
- 7. Glosario
- 8. Bibliografía e recursos
- 9. Documentación para imprimir

« Anterior | Seguinte »

# 2.1.6 Fluxo de enerxía nun ecosistema

No caso da enerxía, esta realiza nos ecosistemas un fluxo unidireccional: a enerxía entra nos ecosistemas en forma luminosa e sae en forma térmica (calor).

A enerxía luminosa, que é convertida polos produtores mediante a fotosíntese en enerxía química, almacénase en forma de materia orgánica. Esta enerxía pasa ao nivel dos herbívoros, pero non toda, porque gran parte libérase en forma de calor mediante a actividade metabólica das funcións vitais. Da mesma forma, a enerxía conseguida polos herbívoros non pasa por completo aos carnívoros.

Desta maneira a enerxía sofre un continuo proceso de transformación e degradación: o que entra no ecosistema en forma de enerxía luminosa transfórmase en enerxía química, que se transforma en enerxía calorífica, que xa non pode ser usada polos seres vivos.

O fluxo da enerxía por un ecosistema, de xeito diferente ao da materia, non é cíclico, entrando e saíndo do ecosistema.

  Fluxo da enerxía nos ecosistemas

Actividades propostas

S10. Observe a imaxe sobre o fluxo de enerxía nos ecosistemas e conteste ás seguintes preguntas:

- Por que se di que o fluxo de enerxía é unidireccional?
- Imaxine que deixa de entrar enerxía nun ecosistema, que ocorrería?
- Describa unha secuencia de acontecementos para unha situación hipotética na que todos os produtores do ecosistema desaparecesen. Cal sería o futuro do ecosistema?
- Describa agora a situación para o caso de que os desaparecidos fosen os consumidores primarios.

S11. Que diferenza hai entre a materia orgánica e a materia inorgánica?

S12. Observe a imaxe sobre o fluxo de materia nos ecosistemas e conteste:

- Por que se di que o fluxo de materia é cíclico e pechado?
- Que diferencia un organismo autótrofo dun heterótrofo?
- Que efecto tería sobre o fluxo de materia no ecosistema a hipotética desaparición dos descompoñedores?
- Cal sería o efecto se os desaparecidos fosen os produtores?

S13. Sinale cales das seguintes afirmacións son certas e corrixa as falsas.

- A materia procede do exterior do ecosistema.
- Os descompoñedores transforman a materia inorgánica en materia orgánica.
- Cando un ser vivo se alimenta de outro tamén toma parte da súa enerxía.
- Unha parte da enerxía dos seres vivos pérdese en forma de calor.

### Retroalimentación

S10.

- Porque a enerxía fai un recorrido lineal, que ten sempre a mesma dirección: Sol → produtores → consumidores → perda en forma de calor.
- Que ao non haber entrada de enerxía, os produtores non poderían realizar a fotosíntese desaparecerían e, tras eles, desaparecerían os consumidores e os descompoñedores.
- Os consumidores e descompoñedores precisan materia orgánica para obteren a enerxía necesaria para a realización das súas funcións vitais. Só os produtores son quen de empregar a luz solar para transformar a materia inorgánica en orgánica. A desaparición destes últimos implica a desaparición dos primeiros e, polo tanto, de todos os organismos vivos do ecosistema.
- Un ecosistema podería existir, na teoría, sen a presenza de consumidores. Os produtores poderían seguir captando enerxía para o ecosistema e os descompoñedores poderían empregala.

S11.

O grao de organización da materia orgánica é superior ao da materia inorgánica. Esta organización establécese por medio de enlaces químicos. Algúns destes enlaces son quen de almacenar enerxía que se libera cando rompen.

S12.

- Porque a materia non sae do ecosistema; prodúcese unha continua reciclaxe desta, que pasa de ser inorgánica a orgánica, e de novo a inorgánica de forma constante.
- Un organismo autótrofo é quen de nutrirse de materia inorgánica, que transforma en orgánica, empregando como fonte de enerxía a luz solar que capta por medio de pigmentos como a clorofila. Os organismos heterótrofos teñen que obter enerxía a partir da materia orgánica.
- A desaparición dos descompoñedores impediría a transformación da materia orgánica en inorgánica. A materia orgánica acumularíase e non volvería en forma de nutrientes ao medio para ser empregada polos produtores.
- A desaparición dos produtores bloquearía a transformación de materia inorgánica en orgánica e provocaría a desaparición de todos os seres vivos.

S13.

  F | A materia procede do exterior do ecosistema. A materia ten un fluxo cíclico no ecosistema.
  F | Os descompoñedores transforman a materia inorgánica en materia orgánica. Os descompoñedores transforman a materia orgánica en materia inorgánica.
  V | Cando un ser vivo se alimenta doutro tamén toma parte da súa enerxía.
  V | Unha parte da enerxía dos seres vivos pérdese en forma de calor.

Licenciado baixo a Licenza Creative Commons Recoñecemento Non-comercial Compartir igual 3.0

« Anterior | Seguinte »