O medio natural: ecosistemas. Funcións e estatística.

- O medio natural: ecosistemas. Funcións e estatística.
- 1. Introdución
  - 1.1 Descrición da unidade didáctica
  - 1.2 Coñecementos previos
  - 1.3 Obxectivos
- 2. Secuencia de actividades e contidos
  - 2.1 Ecoloxía e ecosistemas
    - 2.1.1 Relacións entre individuos dunha poboación e dunha comunidade biolóxica
    - 2.1.2 Fluxo de enerxía e materia nun ecosistema
    - 2.1.3 Niveis tróficos nos ecosistemas: produtores, consumidores e descompoñedores
    - 2.1.4 Identificación de cadeas e redes tróficas nos ecosistemas
    - 2.1.5 O ciclo da materia
    - 2.1.6 Fluxo de enerxía nun ecosistema
  - 2.2 Funcións
    - 2.2.1 Concepto de Función. Crecemento e decrecemento. Máximos e mínimos dunha función
    - 2.2.2 Táboas de valores. Representación de certas magnitudes nun eixe de coordenadas
    - 2.2.3 Exemplos de funcións
    - 2.2.4 Formas de representación
- 3. Resumo de contidos
- 4. Actividades complementarias
  - 4.1 Actividades de ciencias da natureza
  - 4.2 Actividades de matemáticas
- 5 Exercicios de autoavaliación
- 6. Solucionarios
  - 6.1 Solucións das actividades propostas
    - 6.1.1 Ciencias da natureza
    - 6.1.2 Matemáticas
  - 6.2 Solucións das actividades complementarias
    - 6.2.1 Ciencias da natureza
    - 6.2.2 Matemáticas
  - 6.3 Solucións dos exercicios da autoavaliación
- 7. Glosario
- 8. Bibliografía e recursos
- 9. Documentación para imprimir

« Anterior | Seguinte »

# 2.1 Ecoloxía e ecosistemas

Ecoloxía

A ecoloxíaé a ciencia que estuda as relacións dos seres vivos entre eles e cos factores do ambiente en que viven; é dicir, estuda os ecosistemas.

Ecosistema

Un ecosistema é un conxunto de organismos, o lugar en que viven e as condicións fisicoquímicas con que interactúan. Un ecosistema non é un sistema pechado, é dicir, non está illado, e cambios que se produzan no exterior destes poden afectar o seu equilibrio. Unha poza, un río, unha lagoa, un bosque, etc., constitúen exemplos de ecosistemas e non están illados do medio que os rodea.

Sobre un ecosistema actúan dous tipos de factores:

- Factores abióticos ou biótopo. Son as condicións fisicoquímicas que determinan as características do medio en que os seres vivos se atopan, e ás que teñen que adaptarse para poderen sobrevivir: temperatura, humidade, ...

Coñecemos como hábitat o conxunto de biótopos diferentes que pode ocupar unha especie.

Algúns dos factores abióticos máis importantes son:

– Luz: a radiación ou cantidade de luz recibida varía moito segundo os ecosistemas e incluso nun mesmo ecosistema segundo o momento do día ou estación. Como veremos, a luz recibida por un ecosistema é de gran importancia, xa que dela procede a enerxía necesaria para o funcionamento dos ecosistemas.

– Temperatura: é un factor moi importante, tanto no medio acuático (xa que a temperatura da auga inflúe na cantidade de osíxeno disolvido, necesario para a respiración dos seres vivos) como no medio terrestre (xa que vai condicionar os elementos que definen o clima do ecosistema, como son a humidade, os ventos e apresión atmosférica).

– Humidade: de grande importancia no medio terrestre, xa que a auga en forma líquida é indispensable para a vida.

- Factores bióticos ou biocenose. Son os propios seres vivos que viven nel, e as relacións entre eles, e co medio en que viven.

A parte viva do ecosistema recibe o nome de biocenose. Está formada por todos os organismos vivos e as relacións que se establecen entre eles.

– Poboación: son todos os individuos da mesma especie que ocupan un ecosistema. Podemos falar da poboación de coellos, ou da poboación de corzos dun ecosistema.

– Especie: é o conxunto de seres vivos que poden ter entre eles descendencia fértil, teñen antecesores comúns e, xeralmente, aseméllanse moito morfoloxicamente.

  Compoñentes dun ecosistema

Licenciado baixo a Licenza Creative Commons Recoñecemento Non-comercial Compartir igual 3.0

« Anterior | Seguinte »