Calor e temperatura. Alxebra

- Calor e temperatura. Álxebra.
- 1. Introdución
  - 1.1 Descrición da unidade didáctica
  - 1.2 Coñecementos previos
  - 1.3 Obxectivos didácticos
- 2. Secuencia de contidos e actividades [ciencias da natureza]
  - 2.1 A Calor
    - 2.1.1 Fontes de calor naturais e artificiais
  - 2.2 Calor e temperatura
    - 2.2.1 Termómetros
    - 2.2.2 Escalas termométricas
  - 2.3 Efectos da calor sobre os corpos
    - 2.3.1 Dilatación
    - 2.3.2 Dilatación anómala da auga e do xeo
    - 2.3.3 Cambios de estado de agregación
    - 2.3.4 Calor latente de cambio de estado
  - 2.4 Propagación da calor
    - 2.4.1 Condución, convección e radiación
    - 2.4.2 Materiais condutores e illantes da calor
  - 2.5 Adaptación dos seres vivos aos cambios de temperatura
- 3. Secuencia de contidos e actividades [matemáticas]
  - 3.1 Álxebra
    - 3.1.1 Utilidade e significado
    - 3.1.2 Expresións alxébricas
    - 3.1.3 Monomio
    - 3.1.4 Polinomios
    - 3.1.5 Produtos notables
    - 3.1.6 Extracción de factor común
- 4. Resumo de contidos
- 5. Actividades complementarias
  - Actividades complementarias.Calor e temperatura.
  - Actividades complementarias. Alxebra
- 6. Exercicios de autoavaliación
- 7. Solucionarios
  - 7.1 Solucións das actividades propostas
  - 7.1 Solucións das actividades complementarias
  - 7.2 Solucións dos exercicios de autoavaliación
- 8. Glosario
- 9. Bibliografía e recursos
- 10. Documentación para imprimir

« Anterior | Seguinte »

# 2.4.1 Condución, convección e radiación

### Condución

Se quentamos o extremo dunha variña metálica (aluminio, cobre, ferro...) ao pouco nótase calor na man con que se terma da vara no extremo oposto. A calor transmitiuse ao longo do metal por condución. Nesta transmisión da calor as primeiras partículas da variña que reciben calor adquiren maior mobilidade que transmiten ás que están máis próximas, de xeito que a calor acaba propagándose por toda a variña.

A calor transmítese por condución a través das substancias sólidas. Os metais son os que teñen máis capacidade para transmitir a calor por condución. Nesta forma de transmisión de calor non hai traslado de materia.

Antes de quecer | Logo dun tempo quecendo

As substancias malas condutoras da calor chámanse illantes térmicos, dificultan o paso da calor a través delas. Unha zona da variña de vidro pode estar moi quente e outra, mesmo bastante próxima, pode estar fría.

### Convección

Se quentamos auga nunha pota, a auga da parte inferior é a primeira en quecer, de xeito que se dilata e sobe, ocupando o seu lugar a auga máis fría que estaba na superficie do cazo.

Este movemento do líquido producido pola absorción de calor chámase corrente de convección.

A calor transmítese por convección nos líquidos e nos gases. Nesta forma de transmisión da calor hai transporte de materia, a diferenza da condución, na que non hai traslado de materia.

Así quece a auga nunha pota A auga que recibe directamente a calor sobe pola zona central da pota, e a fría pasa a ocupar o seu lugar, formándose correntes de convección que acaban quentando toda a auga da pota; pode ver as correntes en movemento na páxina web: [http://es.wikipedia.org/wiki/Convección] |

Na atmosfera tamén hai correntes de convección térmicas: preto do ecuador terrestre o chan quece moito polos raios do sol; o aire próximo ao chan quéntase e ascende, formándose así correntes de convección que transportan a calor do ecuador cara aos trópicos. | Algo semellante ocorre nos radiadores de calefacción. O aire en contacto con el quece e sobe cara ao teito, poñéndose en circulación unha corrente convectiva que leva calor a todo o cuarto. Non debemos obstaculizar esta corrente con mobles ou teas que tapen o radiador, xa que diminúen a súa eficacia.

No seguinte enderezo web pode atopar unha explicación en Wikipedia de como se producen as brisas mariñas na costa: [http://es.wikipedia.org/wiki/Brisa] |

### Radiación

Todos os corpos, polo simple feito de teren temperatura, emiten calor en forma de ondas chamadas ondas electromagnéticas. A cantidade de enerxía emitida por un corpo é maior canto maior sexa a súa temperatura. O Sol emite moita enerxía en forma de ondas electromagnéticas porque está a moita temperatura (a superficie a 5.000 kelvins aproximadamente). En xeral, os corpos quentes emiten enerxía así. A esta forma de transmisión de calor entre corpos a distinta temperatura chámaselle radiación.

As ondas infravermellas transportan calor. Os nosos ollos non as ven, pero a nosa pel si que as nota: cando vostede achega as mans a un corpo quente, nota a calor. En realidade o que nota son as ondas infravermellas que chegan á súa pel.

Un radiador de calefacción transmite calor tanto por convección do aire como por radiación, de aí o seu nome

A propagación da calor por radiación emítena os corpos polo feito de teren temperatura. Non precisa ningún medio material nin transmisión de materia para realizarse. Así, por exemplo, a radiación solar chega á terra a través do baleiro.

### Actividades propostas

S15. Se pon ao lume dúas variñas, unha de metal e outra de vidro, ha notar a calor no outro extremo das dúas variñas? Conducen igual de ben a calor?

S16. Por que nos sólidos non hai transmisión de calor por convección? E nos gases?

### Retroalimentación

S15.

Non; na metálica si que notará calor na man que terma da variña, pero na de vidro non notará ningún aumento de temperatura. O metal conduce ben a calor e o vidro non.

S16.

Os sólidos non transmiten calor por convección porque as partículas non poden trasladarse, están fixas. Nos gases as moléculas poden moverse con liberdade, así que poden transmitir a calor por convección.

S17. Cal é a forma de transmisión da calor máis importante en cada un dos casos?

Auga fervendo | Espazos (1): JXUwMDFiJXUwMDJjJXUwMDAxJXUwMDE4JXUwMDEzJXUwMDA2JXUwMDAwJXUwMDBhJXUwMDlhJXUwMDlk
Lámpada luminosa | Espazos (2): JXUwMDBhJXUwMDMzJXUwMDA1JXUwMDBkJXUwMDA4JXUwMDAyJXUwMDBhJXUwMDlhJXUwMDlk
Culler metida na sopa | Espazos (3): JXUwMDFiJXUwMDJjJXUwMDAxJXUwMDBhJXUwMDExJXUwMDE2JXUwMDBhJXUwMDlhJXUwMDlk
Torrador de pan | Espazos (4): JXUwMDBhJXUwMDMzJXUwMDA1JXUwMDBkJXUwMDA4JXUwMDAyJXUwMDBhJXUwMDlhJXUwMDlk
Radiador da calefacción | Espazos (5): JXUwMDFiJXUwMDJjJXUwMDAxJXUwMDE4JXUwMDEzJXUwMDA2JXUwMDAwJXUwMDBhJXUwMDlhJXUwMDlk
Vidro da ventá | Espazos (6): JXUwMDFiJXUwMDJjJXUwMDAxJXUwMDBhJXUwMDExJXUwMDE2JXUwMDBhJXUwMDlhJXUwMDlk

Habilitar JavaScript

Auga fervendo | Convección
Lámpada luminosa | Radiación
Culler metida na sopa | Condución
Torrador de pan | Radiación
Radiador da calefacción | Convección
Vidro da ventá | Condución

Licenciado baixo a Licenza Creative Commons Recoñecemento Non-comercial Compartir igual 3.0

« Anterior | Seguinte »