A enerxía e as súas fontes. Porcentaxes e aplicacións

- A enerxía e as súas fontes. Porcentaxes e aplicacións
- 1. Introdución
  - 1.1 Descrición da unidade didáctica
  - 1.2 Coñecementos previos
  - 1.3 Obxectivos didácticos
- 2. Secuencia de contidos e actividades [Ciencias da natureza]
  - 2.1 Fontes de enerxía
    - 2.1.1 Fontes de enerxía non renovables
    - 2.1.2 Fontes de enerxía renovables
  - 2.2. Electricidade, enerxía indispensable
  - 2.3 O futuro da enerxía
  - 2.4 A enerxía en Galicia
  - 2.5 Repercusións ambientais da produción e do consumo de enerxía
- 3. Secuencia de contidos e actividades [Matemáticas]
  - 3.1 Porcentaxes
  - 3.2 Problemas con porcentaxes
  - 3.3 Aumento porcentual
  - 3.4 Diminución porcentual
  - 3.5 Cálculo directo de porcentaxes sinxelas
  - 3.6 Observacións sobre as porcentaxes.
  - 3.7 Xuros bancarios
- 4. Resumo dos contidos
- 5. Actividades complementarias
- 6. Exercicios de autoavaliación
- 7. Solucionarios
  - 7.1. Solucionario dos exercicios propostos
  - 7.2. Solucionario das actividades complementarias
  - 7.3. Solucións dos exercicios de autoavaliación
- 8 Glosario
- 9 Bibliografía e recursos
- 10. Documentación para imprimir

« Anterior | Seguinte »

# 5. Actividades complementarias

S27. Complete as definicións segundo corresponda a fontes de enerxía non renovables ou renovables.

- Fonte de enerxía Espazos (1): JXUwMDJhJXUwMDE3JXUwMDBiJXUwMDAxJXUwMDE5JXUwMDE3JXUwMDAzJXUwMDBlJXUwMDA5 é aquela que non se esgota porque se rexenera ou é practicamente inesgotable.
- Fonte de enerxía Espazos (2): JXUwMDM2JXUwMDAxJXUwMDAx Espazos (3): JXUwMDJhJXUwMDE3JXUwMDBiJXUwMDAxJXUwMDE5JXUwMDE3JXUwMDAzJXUwMDBlJXUwMDA5 é aquela que non se repón.

Habilitar JavaScript

S28. Analice o tipo de enerxía que emprega vostede en cada unha das actividades contidas na táboa, seguindo o exemplo exposto:

Actividade | Tipo de enerxía usada | Fonte de enerxía primaria
Cociñar | Gas Electricidade | Petróleo Petróleo, auga, vento…
Viaxar en coche |  |
Iluminar a vivenda |  |
Calefacción da vivenda |  |

### Retroalimentación

Actividade | Tipo de enerxía usada | Fonte de enerxía primaria
Cociñar | Gas Electricidade | Petróleo Petróleo, auga, vento…
Viaxar en coche | Gasolina, gasóleo | Petróleo
Iluminar a vivenda | Electricidade | Petróleo, carbón, auga, vento
Calefacción da vivenda | Electricidade Gas | Petróleo, carbón, auga, vento. Petróleo

S29. Sinale as fontes de enerxía renovables:

Hidráulica | Nuclear | Biomasa | Eólica | Xeotérmica

### Retroalimentación

Son renovables as enerxías hidráulica, a biomasa e a eólica, aínda que ligadas á existencia do Sol como astro. A nuclear depende das existencias na Terra de elementos radioactivos fisionables, e a xeotérmica da calor residual do planeta.

S30. Cales dos seguintes consellos son útiles para aforrar enerxía?

Escribir polas dúas caras | Lavar a roupa á man | Lavar coa lavadora chea | Lavar coa lavadora medio chea
Usar o transporte privado | Illar as paredes das vivendas | Queimar o papel usado | Apagar a tele co mando

### Retroalimentación

Escribir nas dúas caras das follas; lavar a roupa coa lavadora chea; illar as paredes das vivendas. Queimar o papel produciría unha pequena cantidade de enerxía, pero é mellor reciclalo. O mando a distancia deixa o televisor en stand by, non o apaga totalmente e segue consumindo algo de electricidade

S31. Moitas veces falamos do consumo ou gasto de enerxía, pero sabemos que a enerxía se conserva constante. Hai contradición nestas dúas afirmacións?

### Retroalimentación

Non é correcto falar de consumo ou gasto de enerxía, xa que a enerxía se transforma, non desaparece. Sería mellor dicir “uso de enerxía”.

S32. A auga dun río ten enerxía cinética, xa que se move. Cando a auga do río chega ao mar, acaba parando. Perdeuse a súa enerxía inicial?

### Retroalimentación

Non se perdeu; a enerxía cinética e a potencial gravitacional da corrente de auga transfórmase en calor polo rozamento dentro da auga e contra o leito do río.

S33. Por que o carbón desprazou a madeira como combustible no século XIX? Por que se prefire usar petróleo a carbón na actualidade?

### Retroalimentación

O carbón usouse no canto da madeira polo seu maior poder calorífico; e o petróleo desprazou o carbón pola mesma razón, por ser máis doado de transportar e por ser fonte de moitas substancias, como os plásticos.

S34. Que tipo de carbón é mellor? Hai minas dese tipo de carbón en Galicia?

### Retroalimentación

O mellor é o de máis poder calorífico, a antracita. Tamén hai que ter en conta o nivel de contaminantes que poida ter, como o xofre. Non hai minas de antracita en Galicia.

S35. A táboa seguinte amosa a produción de electricidade con enerxías renovables, no ano 1998 e a previsión para o ano 2010.

Tipo de enerxía | Produción ano 1998 (GWh) | Produción prevista 2010 (GWh)
Hidráulica | 30.753 | 31.129
Minihidráulica | 5.507 | 6.912
Biomasa | 1.139 | 13.949
Residuos sólidos (lixo) | 586 | 1.846
Eólica | 1.437 | 21.538
Solar | 4 | 636
Biogás | 10 | 546
Total enerxías renovables | 41.434 | 78.566

- Faga dous diagramas circulares coa porcentaxe de cada tipo de produción, un para 1998 e outro para 2010, cunha folla de cálculo. Logo conteste:
  - Cales son as dúas fontes de enerxía renovable que máis aumentan? E as dúas que menos? Por que pode ser así?
  - Cales das anteriores fontes poden proporcionar electricidade continuamente (polo menos durante longos períodos)?

### Retroalimentación

S36. Os coches poderían andar, nun futuro próximo, con electricidade, ben con pilasde hidróxeno ou con baterías recargables. Os avións, poderían facer o mesmo?

### Retroalimentación

Non sería factible coa tecnoloxía actual, polo elevado peso dos avións. Si poderían voar con biocombustibles.

S37. A madeira é unha fonte de enerxía renovable?

### Retroalimentación

Si, se a madeira se gastase ao mesmo ritmo que a natureza a produce.

S38. Que inconvenientes teñen os encoros de auga como fonte de enerxía?

### Retroalimentación

Ocupan grandes extensións de terreos fértiles; alteran o microclima da zona.

S39. No ano 2004 o consumo dalgunhas fontes de enerxía foi o que reflicte a táboa. Cantas tep de cada tipo de enerxía consumimos no ano 2004? (unha tep é unha forma de medir a enerxía: tonelada equivalente de petróleo.

Fonte de enerxía | o
Total en miles de tep | 142.085.000
Petróleo | 50 %
Nuclear | 11,7 %
Hidráulica | 1,9 %
Carbón | 14,8 %

### Retroalimentación

- Petróleo: 142.085.000 · 50 % = 71.042.500 tep.
- Nuclear: 142.085.000 · 11,7 % = 16.623.945 tep.
- Hidráulica: 142.085.000 · 1,9 % = 2.699.615 tep.
- Carbón: 142.085.000 · 14,8 % = 21.028.580 tep.

S40. Que diferenza hai entre a enerxía solar fotovoltaica e a enerxía solar térmica?

### Retroalimentación

A solar fotovoltaica transforma a luz en electricidade; a solar térmica transforma a luz en calor (auga quente).

S41. En Allariz hai unha central pioneira en España que xera electricidade a partir da biomasa forestal. Chámase Allarluz. Procure información na web sobre ela.

### Retroalimentación

http://www.elpais.com/articulo/Galicia/Norvento/compra/Allarluz/entra/electricidad/biomasa/elpepuespgal/20070302elpgal_8/Tes

S42. En Galicia, nas Pontes de García Rodríguez, hai unha importante vea. De que substancia se trata?

### Retroalimentación

De carbón. Hoxe está practicamente esgotada, e está prevista a súa inundación para formar un lago artificial.

S43. Nunha vila galega hai 2.600 habitantes. Se o 19 % son nenos, cantos adultos hai?

### Retroalimentación

2.600 · 19 % = 494 nenos; o número de adultos é:

2.600 persoas – 494 nenos = 2106 adultos.

S44. Nunha clase de 25 alumnos faltaron hoxe catro. Cal é a porcentaxe de ausentes?

### Retroalimentación

S45. De 2.500 persoas, a 1.500 gústanlle os deportes e a 600 ler e pasear. Cal é a porcentaxe de persoas que gozan cos deportes? Cal lendo?

### Retroalimentación

S46. O 22 % da produción mineira dun país é carbón, que veñen sendo 2.000.000 quilogramos de carbón. De cantos quilogramos é a produción mineira dese país?

### Retroalimentación

S47. Un vestido de noiva custaba 600 euros. Subiu un 12 %. Canto custa agora?

### Retroalimentación

Custa agora 600 + 600 . 12 % = 600 + 72 = 672 euros.

S48. A auga represada en xuño era de 210 hm3. En xullo había 195 hm3 de auga. Cal é a porcentaxe de diminución da auga represada?

### Retroalimentación

S49. Un pantalón vaqueiro, que custaba 45 euros antes das rebaixas de verán, agora custa 35 euros. Cal é a porcentaxe de rebaixas nesta tenda?

### Retroalimentación

S50. Carolina compra unha blusa de 30 euros, pero descóntanlle seis euros polas rebaixas de primavera. Cal é a porcentaxe de desconto?

### Retroalimentación

S51. Aforro 65 euros na compra dun televisor porque me rebaixaron o 15 %. Canto custaba o televisor? Cantos euros paguei?

### Retroalimentación

S52. Esperabamos ter unha colleita de 20.000 kg de uva albariña, pero a sarabia esmagou o 23 % das uvas. Cantos quilogramos colleremos este ano?

### Retroalimentación

S53. Calcule mentalmente as porcentaxes seguintes:

- 20 % de 500 25 % de 400
- 10 % de 5.000 75 % de 8.000.

### Retroalimentación

a) 100 b) 100 c) 500 d) 6 000

S54. Compramos un produto a 30 euros e vendémolo a 35 euros. Cal é a porcentaxe de ganancia?

### Retroalimentación

S55. Do censo de votantes dunha vila galega, o 40 % vota o partido A, o 25 % o partido B e o 35 % o partido C. Os votantes deste último foron 4 200. Cantas persoas votaron aos outros partidos?

### Retroalimentación

S56. Na clase de 1º A hai 25 alumnos e o 8 % leva lentes; na clase de 1º B hai 30 alumnos e o 10 % usa lentes. Xúntanse as dúas clases. Que porcentaxe de alumnos usan lentes?

### Retroalimentación

S57. Nun cine que ten 200 butacas, o 32 % quedaron baleiras. Cantas persoas viron a película?

### Retroalimentación

Ocupáronse o 68 % das butacas [68 = 100 – 32], polo que o número de butacas ocupadas foi 200 · 68% = 136.

S58. Durante o curso de 1º de ESO Antón tiña unha paga semanal de 10 euros. En 2º de ESO ten unha paga de 12 euros. Cal foi a porcentaxe de aumento?

### Retroalimentación

S59. Un coche depréciase cada ano que pasa un 15 %. Se un coche novo custa 19.000 euros, cal será o seu valor pasado un ano? E pasados dous anos?

### Retroalimentación

Valor logo de un ano: 19.000 – 19.000 · 15 % = 19.000 – 2.850 = 16.150 €

Valor logo do segundo ano: 16.150 – 16.150 · 15% = 13.727,50 €

S60. Un traballador cobraba hai dous anos 1.400 euros mensuais. O ano pasado o soldo baixoulle un 3 % por causa da recesión económica, pero este ano subiulle un 3 %. Cre que o traballador recuperou o seu soldo orixinal de hai dous anos

### Retroalimentación

Soldo o ano pasado: 1.400 – 1.400 · 3 % = 1.400 – 42 = 1.358 €

Soldo este ano: 1.358 + 1.358 · 3 % = 1.358 + 40,74 = 1.398,74 €

Non recuperou todo o soldo inicial.

S61. Xiana ten aforrados 200 euros, que é o 60% do que custa a viaxe de fin de estudos. Cantos euros custa a viaxe? Cantos lle faltan aínda?

### Retroalimentación

S62. Por un sofá pago 900 eur, incluído o 16 % de IVE e os 5 euros de propina que lle dou aos transportistas. Canto custaba o sofá antes de lle aplicar o IVE?

### Retroalimentación

Licenciado baixo a Licenza Creative Commons Recoñecemento Non-comercial Compartir igual 3.0

« Anterior | Seguinte »