Luz e son. Ecuacións

- Luz e son. Ecuacións
- 1. Introdución
  - 1.1 Descrición da unidade didáctica
  - 1.2 Coñecementos previos
  - 1.3 Obxectivos
- 2. Secuencia de contidos e actividades [Ciencias da natureza]
  - 2.1 A luz e o son
    - 2.1.1 O son
    - 2.1.2 A luz
  - 2.2 Contaminación acústica e luminosa
    - 2.2.1 Contaminación acústica
    - 2.2.2 Contaminación luminosa
- 3 Secuencia de contidos e actividades [Matemáticas]
  - 3.1 Significado dunha ecuación: elementos principais
    - 3.1.1 Identidades e ecuacións
    - 3.1.2 Ecuacións: elementos e nomenclatura
  - 3.2 Regras de transposición. Resolución de ecuacións
    - 3.2.1 Resolucións de ecuacións de primeiro grao
    - 3.2.2 Resolución de ecuacións con denominadores
    - 3.2.3 Resolución de problemas con ecuacións de primeiro grao
- 4 Resumo de contidos
- 5 Actividades complementarias
- 6 Exercicios de autoavaliación
- 7 Solucionarios
  - 6.1 Solucións das actividades propostas
  - 6.2. Solucións actividades complementarias
  - 6.2 Solucións dos exercicios de autoavaliación
- 8 Glosario
- 9 Bibliografía
- 10. Documentación para imprimir

« Anterior | Seguinte »

# 8 Glosario

  A | Amplitude de onda | Máxima distancia de separación das partículas da substancia pola que avanza a onda mecánica medida desde a súa posición central de equilibrio.

  C | Converxente (lente) | Nunha lente converxente os raios refractados tenden a xuntarse, de xeito que se cruzan nun punto chamado foco imaxe. As lentes converxentes son máis longas no centro que nos extremos.

  D | Decibel | Unidade de medida da intensidade subxectiva do son. Calcúlase coa expresión , onde I é a intensidade da onda en W/m2.
  Difusa (reflexión) | Reflexión que se produce nunha superficie rugosa (non lisa), de xeito que os raios reflectidos non son paralelos, espallándose en todas as direccións.
  Diverxente (lente) | Neste tipo de lente os raios emerxentes tenden a separarse e non se cruzan en punto ningún. As lentes diverxentes son máis estreitas no centro que nos extremos.

  E | Eco | Reflexión do son nun obxecto o suficientemente distante como para que o noso oído o perciba como diferente do son orixinal.
  Especular (reflexión) | Reflexión que se produce nunha superficie moi lisa, de xeito que se os raios incidentes son paralelos os reflectidos tamén son paralelos entre si.

  F | Foco | Lugar onde se produce a onda. As ondas avanzan afastándose do foco.
  Frecuencia | Número de veces que se repite un suceso cada segundo de tempo. Nas ondas, a frecuencia é o número de oscilacións completas que se producen nun segundo. Mídese en hertzs (Hz).

  H | Hertz (Hz) | Unidade de frecuencia no Sistema Internacional de Unidades. Un hertz corresponde a unha frecuencia dunha oscilación cada segundo.

  I | Índice de refracción | É o cociente entre as velocidades dunha onda en dúas substancias ou medios diferentes: . No caso da luz, o índice de refracción absoluto é o cociente entre a velocidade da luz no baleiro (300 000 km/s) e a velocidade da luz nunha substancia: .
  Intensidade sonora | Enerxía transportada polo son cada segundo que atravesa unha superficie dun metro cadrado. Mídese en W/m2 (watts por metro cadrado). A intensidade sonora subxectiva (a que percibe o noso cerebro) mídese en decibeis.

  L | Lonxitude de onda | Distancia que avanza a onda entanto que efectúa unha oscilación. Tamén é a distancia entre dous máximos ou dous mínimos da onda consecutivos.

  O | Onda electromagnética | Onda producida pola oscilación dun campo eléctrico e un magnético asocidados. Non necesitan ningún medio material para poder propagarse.

  O | Onda lonxitudinal | Neste tipo de ondas as partículas do medio móvense adiante e a atrás na mesma dirección que a do avance da onda.
  Onda mecánica | Onda producida pola oscilación de partículas con masa.
  Onda sonora | Onda mecánica lonxitudinal. Os humanos percibimos (usualmente) as de frecuencias abranguidas entre 20 e 20 000 Hz.
  Onda transversal | Neste tipo de onda as partículas da substancia oscilan en dirección perpendicular á do avance da onda.

  R | Reflexión | Cambio brusco na dirección e no sentido de avance dunha onda que se produce cando incide na superficie dun corpo. A onda reflectida propágase polo mesmo medio que a onda incidente orixinal.
  Refracción | Cambio brusco na dirección de avance dunha onda cando atravesa a superficie de separación de dous medios diferentes. Está orixinado pola diferente velocidade da onda nas dúas substancias.
  Reverberación | Reflexión do son nun obxecto próximo de xeito que o noso oído non percibe como distintos o son orixinal e o reflectido.

  T | Timbre | Calidade do son relacionada coa forma particular da onda sonora, como consecuencia da superposición de ondas harmónicas de diferentes frecuencias.
  Ton | Calidade do son relacionada coa frecuencia do son. Frecuencias diferentes teñen tons distintos.

  V | Velocidade de onda | Velocidade coa que a onda se propaga polo medio.

Licenciado baixo a Licenza Creative Commons Recoñecemento Non-comercial Compartir igual 3.0

« Anterior | Seguinte »