A Terra por dentro. Teorema de Pitágoras. Semellanza

- A Terra por dentro. Teorema de Pitágoras. Semellanza
- 1. Introdución
  - 1.1 Descrición da unidade didáctica
  - 1.2 Coñecementos previos
  - 1.3 Obxectivos didácticos
- 2. Secuencia de actividades e contidos
  - 2.1 Estrutura interna da Terra
    - 2.1.1 Estudo da xeosfera
  - 2.2 A enerxía interna da Terra
  - 2.3 Modelo dinámico da superficie terrestre
    - 2.3.1 A deriva continental
    - 2.3.2 Expansión do fondo oceánico
    - 2.3.3 Tectónica de placas
  - 2.4 Manifestacións da enerxía interna da Terra
    - 2.4.1 Volcáns
    - 2.4.2 Terremotos
    - 2.4.3 Formación de cordilleiras e arcos de illas
    - 2.4.4 Identificación das principais formas de deformación dos materiais terrestres: dobras e fracturas
  - 2.5 Enerxía interna da Terra e formación de materiais terrestres
    - 2.5.1 Magmatismo
    - 2.5.2 Metamorfismo
  - 2.6 Rochas e minerais de Galicia
  - 2.7 Teorema de Pitágoras
    - 2.7.1 Aplicacións do Teorema de Pitágoras
    - 2.7.2 Demostracions do teorema para todos os gustos.
  - 2.8 Semellanzas
    - 2.8.1 Comparación de figuras coa mesma forma e distinto tamaño
    - 2.8.2 Figuras semellantes
    - 2.8.3. Figuras semallantes de todolos días
    - 2.8.4 Semellanza de triángulos: aplicacións.
    - 2.8.5 Aplicacións: resolución de problemas cotiáns
    - 2.8.6 Teorema de Tales
- 3. Resumo de contidos
- 4. Actividades complementarias
  - 4.1 Actividades de ciencias da natureza
  - 4.2 Actividades de matemáticas
  - 4.3 Exercicios de autoavaliación
- 6. Glosario
- 7. Bibliografía e recursos
- 8. Material para imprimir

« Anterior | Seguinte »

# 3. Resumo de contidos

### A xeosfera

- É a parte sólida da Terra, formada por capas concéntricas que son:

– Segundo a composición dos materiais: a codia, o manto e o núcleo.

– Segundo o comportamento dinámico: litosfera, astenosfera, mesosfera e endosfera.

- Os métodos máis importantes para a estudar son indirectos, como volcáns e terremotos

### Enerxía interna do planeta

- O noso planeta posúe unha enerxía interna que se amosa en forma de calor, denominada enerxía xeotérmica.
- A alta temperatura do interior terrestre fai que os materiais do seu interior se fundan e se transformen en magma.
- En ocasións o magma sae por fendas na codia terrestre e forma volcáns.
- Os terremotos son unha manifestación da enerxía interna da Terra. Están causados pola fractura e desprazamento de grandes masas rochosas.

### Placas litosféricas

- A codia terrestre está dividida en partes chamadas placas litosféricas que se moven sobre a astenosfera, que é unha parte do manto.
- Volcáns e terremotos prodúcense sobre todo en zonas de contacto das placas litosféricas. Estas fracturas litosféricas permiten liberar doadamente a enerxía interna terrestre.

### Deriva continental

- É unha teoría presentada polo científico alemán Alfred Wegener, que dicía que os continentes actuais estiveron unidos hai 200 millóns de anos, que se moven, e que no futuro non terán a situación actual. Para o xustificar, Wegener achegou probas xeográficas, climáticas, biolóxicas e paleontolóxicas.

### Expansión do fondo oceánico

- Esta teoría explica que no fondo dos océanos hai cordilleiras submarinas, as dorsais oceánicas, formadas por cadeas de volcáns polas que sae o magma, que ao solidificarse produce o crecemento dos océanos e a separación das costas continentais

Tectónica de placas

- A deriva continental, a teoría da expansión do fondo oceánico, xunto co vulcanismo, os terremotos e a formación das montañas e illas constitúe o modelo actual para explicar a forma e funcionamento da litosfera. Este modelo recibe o nome de tectónica de placas.
- As placas litosféricas, no seu movemento, chocan, sepáranse ou simplemente friccionan, o que dá lugar á formación e á destrución de litosfera. As manifestacións máis evidentes desta actividade son os volcáns, os terremotos e a formación de montañas e cadeas de illas.

### Rochas e minerais

- Os minerais son substancias puras de composición constante que constitúen o noso planeta. Nalgúns casos estes minerais aparecen agrupados para dar lugar a ás rochas.
- Dependendo da súa orixe as rochas poden ser destes tres tipos.

– Magmáticas: resultado da solidificación dos magmas, lentamente no interior da Terra ou rapidamente despois de saír ao exterior polos volcáns.

– Metamórficas: fórmanse cando outras rochas se ven sometidas ás elevadas presións e temperaturas que hai no interior do planeta.

– Sedimentarias: resultado da destrución e posterior compactación e cementación doutras rochas.

- As rochas máis abundantes en Galicia son o granito (magmática) e a lousa (metamórfica).

### Teorema de Pitágoras

| Teorema de Pitágoras

### Semellanza

- Dúas figuras son semellantes cando teñen lados proporcionais e ángulos iguais.
- O teorema de Tales é unha xeneralización das condicións de proporcionalidade de triángulos.

Licenciado baixo a Licenza Creative Commons Recoñecemento Non-comercial Compartir igual 3.0

« Anterior | Seguinte »