A Terra por dentro. Teorema de Pitágoras. Semellanza

- A Terra por dentro. Teorema de Pitágoras. Semellanza
- 1. Introdución
  - 1.1 Descrición da unidade didáctica
  - 1.2 Coñecementos previos
  - 1.3 Obxectivos didácticos
- 2. Secuencia de actividades e contidos
  - 2.1 Estrutura interna da Terra
    - 2.1.1 Estudo da xeosfera
  - 2.2 A enerxía interna da Terra
  - 2.3 Modelo dinámico da superficie terrestre
    - 2.3.1 A deriva continental
    - 2.3.2 Expansión do fondo oceánico
    - 2.3.3 Tectónica de placas
  - 2.4 Manifestacións da enerxía interna da Terra
    - 2.4.1 Volcáns
    - 2.4.2 Terremotos
    - 2.4.3 Formación de cordilleiras e arcos de illas
    - 2.4.4 Identificación das principais formas de deformación dos materiais terrestres: dobras e fracturas
  - 2.5 Enerxía interna da Terra e formación de materiais terrestres
    - 2.5.1 Magmatismo
    - 2.5.2 Metamorfismo
  - 2.6 Rochas e minerais de Galicia
  - 2.7 Teorema de Pitágoras
    - 2.7.1 Aplicacións do Teorema de Pitágoras
    - 2.7.2 Demostracions do teorema para todos os gustos.
  - 2.8 Semellanzas
    - 2.8.1 Comparación de figuras coa mesma forma e distinto tamaño
    - 2.8.2 Figuras semellantes
    - 2.8.3. Figuras semallantes de todolos días
    - 2.8.4 Semellanza de triángulos: aplicacións.
    - 2.8.5 Aplicacións: resolución de problemas cotiáns
    - 2.8.6 Teorema de Tales
- 3. Resumo de contidos
- 4. Actividades complementarias
  - 4.1 Actividades de ciencias da natureza
  - 4.2 Actividades de matemáticas
  - 4.3 Exercicios de autoavaliación
- 6. Glosario
- 7. Bibliografía e recursos
- 8. Material para imprimir

« Anterior | Seguinte »

# 4.1 Actividades de ciencias da natureza

S34. Arrastre e complete o seguinte debuxo sobre as capas da Terra segundo os dous modelos que existen para explicar a estrutura do interior terrestre.

(Orixe: http://recursos.cnice.mec.es/biosfera/alumno/1ESO/corteza)

### Retroalimentación

S35.Que factor é o que produce que o núcleo interno, malia ter a mesma composición e maior temperatura que o externo, estea en estado sólido e non fundido?

S35.

O núcleo interno está sometido a altas presións que fan que os seus materiais a pesar das altas temperaturas estean en estado sólido.

S36. Complete as seguintes frases con estes termos, relacionados coas correntes de convección: quentes/fríos - máis densos/menos densos - ascender/descender.

- - Os materiais Espazos (1): JXUwMDNlJXUwMDE0JXUwMDlmJXUwMDgyJXUwMDFj son Espazos (2): JXUwMDM1JXUwMDhjJXUwMDg4JXUwMDFh Espazos (3): JXUwMDNjJXUwMDAxJXUwMDBiJXUwMDFkJXUwMDFjJXUwMDFj polo que tenden a Espazos (4): JXUwMDM5JXUwMDEyJXUwMDEwJXUwMDA2JXUwMDBiJXUwMDBhJXUwMDAxJXUwMDE3 .
  - Os materiais Espazos (5): JXUwMDI5JXUwMDA0JXUwMDEwJXUwMDBiJXUwMDFhJXUwMDExJXUwMDE2 son Espazos (6): JXUwMDM1JXUwMDA4JXUwMDBiJXUwMDAxJXUwMDFj Espazos (7): JXUwMDNjJXUwMDAxJXUwMDBiJXUwMDFkJXUwMDFjJXUwMDFj polo que tenden a Espazos (8): JXUwMDNjJXUwMDAxJXUwMDE2JXUwMDEwJXUwMDA2JXUwMDBiJXUwMDBhJXUwMDAxJXUwMDE3 .

Habilitar JavaScript

- - Os materiais fríos son máis densos polo que tenden a ascender .
  - Os materiais quentes son menos densos polo que tenden a descender .

S37. Como se forman as dorsais oceánicas.

S38. Por que se expande continuamente o fondo oceánico que separa os continentes?

S39. Cal é a causa da formación das cordilleiras e arcos illas?

S40. Cal é a causa dos terremotos?

### Retroalimentación

S37.

A orixe das dorsais oceánicas débese a presenza de materiais quentes que ascenden desde o manto e provocan a elevación da codia oceánica.

S38.

Os materiais fundidos procedentes do manto que saen polas dorsais oceánicas solidifican ao contacto coa auga mariña fría, e únense á codia oceánica existente, así xérase nestes lugares nova codia oceánica a ambos os lados da dorsal ao tempo que separan as dúas placas en contacto, favorecendo polo tanto a expansión do fondo oceánico e a separación dos continentes a ambos os lados do océano.

S39.

A orixe da formación das cordilleiras e os arcos illas é o choque das placas litosféricas. A diferenza entre ambas é o tipo de litosfera implicada no choque, xa que se chocan dúas zonas de litosfera oceánica orixinarase unha cadea de illas, e se unha ou as dúas placas que chocan son de litosfera continental orixinarase unha cordilleira.

S40.

A causa dos terremotos é a fractura e desprazamento de grandes masa rochosas do interior da codia. producidos pola enerxía interna da Terra.

S41. Complete o cadro referido ás características dos bordos das placas litosféricas.

  Tipo bordo | Movemento placas | Estruturas formadas | Exemplos
  Diverxente | Espazos (1): JXUwMDBiJXUwMDM2JXUwMDE1JXUwMDExJXUwMDEzJXUwMDEzJXUwMDAyJXUwMDBhJXUwMDlhJXUw MDlk | Espazos (2): JXUwMDFjJXUwMDJiJXUwMDFkJXUwMDAxJXUwMDEyJXUwMDBk Espazos (3): JXUwMDM3JXUwMDBjJXUwMDA2JXUwMDg0JXUwMDhmJXUwMDA3JXUwMDBhJXUwMDAy | Espazos (4): JXUwMDFjJXUwMDJiJXUwMDFkJXUwMDAxJXUwMDEyJXUwMDBk Espazos (5): JXUwMDE5JXUwMDM1JXUwMDE4JXUwMDhkJXUwMDhmJXUwMDFhJXUwMDFkJXUwMDBhJXUwMDAy
  Converxente | Espazos (6): JXUwMDNiJXUwMDBiJXUwMDA3JXUwMDFlJXUwMDA0JXUwMDEw | Espazos (7): JXUwMDFiJXUwMDJjJXUwMDFkJXUwMDE2JXUwMDBkJXUwMDA1JXUwMDAwJXUwMDA5JXUwMDBjJXUw MDFiJXUwMDEzJXUwMDEyJXUwMDVm Espazos (8): JXUwMDM5JXUwMDEzJXUwMDExJXUwMDBjJXUwMDFj Espazos (9): JXUwMDMxJXUwMDA1JXUwMDAwJXUwMDBk | Espazos (10): JXUwMDFiJXUwMDJjJXUwMDFkJXUwMDE2JXUwMDBkJXUwMDA1JXUwMDAwJXUwMDA5JXUwMDBjJXUw MDFiJXUwMDEz Espazos (11): JXUwMDEwJXUwMDIxJXUwMDA0JXUwMDBjJXUwMDBkJXUwMDBkJXUwMDA4JXUwMDA4JXUwMDRk Espazos (12): JXUwMDE5JXUwMDMzJXUwMDAzJXUwMDA0JXUwMDFjJXUwMDE5JXUwMDk5JXUwMDg1JXUwMDBkJXUw MDA2JXUwMDA4 Espazos (13): JXUwMDAwJXUwMDM5JXUwMDExJXUwMDgzJXUwMDlk
  Transformante | Espazos (14): JXUwMDFjJXUwMDIxJXUwMDE2JXUwMDAzJXUwMDAyJXUwMDEzJXUwMDFiJXUwMDFiJXUwMDBjJXUw MDA4JXUwMDBiJXUwMDFhJXUwMDFi Espazos (15): JXUwMDM0JXUwMDBkJXUwMDE1JXUwMDExJXUwMDE3JXUwMDEzJXUwMDBk | Espazos (16): JXUwMDFlJXUwMDI3JXUwMDBkJXUwMDAwJXUwMDBk | Espazos (17): JXUwMDFlJXUwMDI3JXUwMDBkJXUwMDAwJXUwMDBk Espazos (18): JXUwMDJiJXUwMDEyJXUwMDBm Espazos (19): JXUwMDE5JXUwMDJmJXUwMDBhJXUwMDE2JXUwMDliJXUwMDlh Espazos (20): JXUwMDFiJXUwMDIyJXUwMDBkJXUwMDA1JXUwMDBmJXUwMDA5JXUwMDFkJXUwMDFjJXUwMDA3JXUw MDA4

Habilitar JavaScript

Tipo bordo | Movemento placas | Estruturas formadas | Exemplos
Diverxente | Separación | Dorsal oceánica | Dorsal Atlántica
Converxente | choque | Cordilleiras, arcos illa | Cordilleira Himalaia, Arquipélago Xapón
Transformante | Desprazamento lateral | Falla | Falla san Andrés California

S42. Que diferenza existe entre o granito e o basalto respecto ás condicións en que se formaron? Polo tanto, que tipos de rochas magmáticas existen?

S43. Un aumento de temperatura pode orixinar rochas tanto metamórficas como magmáticas. De que depende que se forme un tipo ou outro de rocha?

S44.A codia oceánica é máis densa que a continental; como inflúe este factor cando choca unha placa litosférica oceánica con unha continental?

S45. Por que no texto dicimos que a teoría de Wegener foi revolucionaria

### Retroalimentación

S42.

Ambos fórmanse ao arrefriar o magma procedente do manto, pero o granito fórmase cando o magma arrefría lentamente no interior da codia, e o basalto cando o magma arrefría rapidamente ao alcanzar o exterior (tanto na superficie terrestre como no fondo dos océanos). Polo tanto segundo como arrefríe o magma as rochas magmáticas poden ser intrusivas ou plutónicas e extrusivas ou volcánicas.

S43.

As rochas magmáticas orixínanse a partir de materiais fundidos polas altas temperaturas do interior terrestre, que arrefrían ao achegárense cara á superficie. En ocasións tamén se poden orixinar rochas metamórficas a partir de outras xa existentes polas as altas temperaturas, pero sen chegar a fundir.

S44.

Debido a que a codia oceánica é máis densa afundirase a placa litosférica oceánica por baixo da continental nun proceso chamado subdución.

S45.

A teoría da deriva continental de Wegener foi revolucionaria, xa que formulaba que a Terra cambiou ao longo do tempo. Esta idea chocaba contra moitas das crenzas do seu tempo respecto a que a Terra fora creada e existiu sempre tal como a coñecemos actualmente.

S46. Fotocopie e recorte os mapas dos continentes e das placas litosféricas. Procure información sobre volcáns e terremotos e marque a súa situación no mapa dos continentes, marque tamén algunhas cordilleiras importantes, como o Himalaia e os Andes. Poña un enriba do outro e olle a contraluz. Fíxese en onde se atopan os volcáns, os terremotos, as cordilleiras e a cadea de illas que existe na costa do Pacífico de Asia. Que pode deducir da súa observación?

### Retroalimentación

S46.

A maioría dos terremotos, volcáns, cordilleiras e cadeas de illas coinciden cos bordos das placas.

S47. Por que non existe vulcanismo na cordilleira do Himalaia e si nos Andes.

S48. Busque información sobre as coadas de barro das erupcións volcánicas e as nubes de gas e cinzas. Que pensa respecto dos riscos de todos os materiais liberados por un volcán?

S49. Indique o choque de que placas orixinou a cordilleira do Himalaia. E os Andes?

S50. Observe a península Ibérica nun mapa de placas litosféricas. Que zona está máis preto dun bordo de placa? Que zona, xa que logo, ten maior risco sísmico? Se continuara o choque entre a placa Euroasiática e Africana, que estrutura xeolóxica se formaría no estreito de Xibraltar?

### Retroalimentación

S47.

O vulcanismo da cordilleira dos Andes débese a que está formada polo choque de litosfera continental con oceánica. Esta última ao ser máis densa, afúndese no manto, onde as altas temperaturas fan que se fundan os seus materiais, que ao estar moi quentes ascenden cara á superficie saíndo ao exterior en forma de erupción volcánica. Pero a cordilleira do Himalaia formouse polo choque de dúas placas litosféricas continentais, formadas por materiais de menor densidade; os materiais acumúlanse e engúrranse, pero sen afundir no manto e sen producir vulcanismo asociado.

S48.

En moitos casos a maioría das catástrofes orixinadas polos volcán non se deben aos materiais sólidos nin á lava. Moitos dos desastres ao longo da historia das erupcións débense ás nubes de gases tóxicos e cinzas a altas temperaturas, como foi o caso da erupción do volcán Vesubio, que no século I d.C. sepultou as cidades de Pompeia e Herculano. Outro dos grandes riscos das erupcións volcánicas son as coadas de barro, orixinadas pola rápida fusión do xeo e neve que recobre o cumio pola calor do volcán. A auga resultante, no descenso pola ladeira incorpora grandes cantidades de cinzas, materiais do solo, e mais tarde árbores. As coadas de barro poden moverse a mais de 50 km/h triturando, soterrando e arrastrando todo ao seu paso. A coada de barro máis coñecida foi a ocorrida en 1985 en Colombia durante a erupción do volcán Nevado do Ruiz, no que morreron 24.000 habitantes do pobo de Armero.

S49.

A cordilleira do Himalaia é orixinada polo choque das placas Indoaustraliana e Euroasiática. E os Andes polo choque das placas Sudamericana e de Nazca.

S50.

A zona da Península Ibérica máis preto dun bordo de placa é o sur, e é por tanto a que ten maior risco sísmico. Se continuase o choque entre a placa Euroasiática e Africana no estreito de Xibraltar formaríase unha cordilleira intracontinental similar ao Himalaia.

S51.Lea atentamente o texto sobre os tsunamis e conteste ás preguntas:

  Cando un terremoto ten o seu epicentro no océano, o tremor orixina unha importante axitación na auga e provoca a formación de ondas xigantescas. Estas ondas prodúcense con frecuencia no océano Pacífico e afectan moitas veces a Xapón, e por iso reciben o nome xaponés de tsunami. O levantamento e afundimento do fondo oceánico provoca a formación de pequenas ondas que ao chegaren á costa se amplifican e chegan aos 30 m de altura, e que se poden mover cunha velocidade de 800 km/h.

- - Que é un tsunami?
  - Que o provoca?
  - De onde procede o nome?
  - Que altura chegan a alcanzar?
  - Con que velocidade se moven?

S52. É certo que América está cada vez máis lonxe de Europa

### Retroalimentación

S51.

- Un tsunami é unha onda xigantesca orixinada por un terremoto co epicentro no océano.
- Prodúcese cando o epicentro do terremoto está situado no océano, o tremor orixina unha importante axitación na auga e provoca a formación de ondas xigantescas.
- Estas ondas prodúcense con frecuencia no océano Pacífico e afectan moitas veces a Xapón; por iso reciben o nome xaponés de tsunami.
- Chegan a alcanzar os 30 m de altura.
- Pódense mover cunha velocidade de 800 km/h.

S52.

É certo, xa que o límite entre as placas Norteamericana e Euroasiática está no fondo do océano Atlántico, onde existe unha dorsal oceánica que percorre todo o fondo do océano de Norte a Sur. Na dorsal hai moita actividade volcánica, e continuamente están saíndo materiais fundidos, que van arrefriando e convértense en codia oceánica. Esta produción continua de codia oceánica fai que o terreo se desprace a ambos os lados da dorsal. Así prodúcese a separación de Norteamérica e Europa a unha velocidade media de 2,3 cm ao ano.

Licenciado baixo a Licenza Creative Commons Recoñecemento Non-comercial Compartir igual 3.0

« Anterior | Seguinte »