A enerxía. Razón e proporción

- A enerxía. Razón e proporción
- 1 - Introdución
  - 1.1 Descrición da unidade didáctica
  - 1.2 Coñecementos previos
  - 1.3 Obxectivos
- 2. Secuencia de contidos e actividades [ciencias da natureza]
  - 2.1 A enerxía e os cambios
  - 2.2 Formas da enerxía
    - Enerxía cinética
    - Enerxía potencial gravitacional
    - Enerxía potencial elástica
    - Enerxía química
    - Enerxía eléctrica
    - Enerxía nuclear
    - Enerxía térmica ou calorífica
    - Enerxía radiante (luminosa)
    - Enerxía sonora
  - 2.3 Unidades de enerxía
  - 2.4 Propiedades xerais da enerxía
  - 3 Secuencia de contidos e actividades [matemáticas]
    - 3.1 Razón e proporción de números
    - 3.2 Magnitudes directamente proporcionais
    - 3.3 Magnitudes inversamente proporcionais.
    - 3.4 Proporcionalidade composta
    - 3.5 Aplicacións a vida cotiá
- 4 Resumo de contidos
- 5 Actividades complementarias
  - 5.1 Actividades de reforzo [ciencia da natureza]
  - 5.2 Actividades de ampliación ciencias da natureza
  - 5.3 Actividades de reforzo [matemáticas]
  - 5.4 Actividades de ampliación [matemáticas]
- 6. Exercicios de autoavaliación
- 7. Glosario
- 8. Bibliografía e recursos
- 9. Documentación para imprimir

« Anterior | Seguinte »

# Enerxía radiante (luminosa)

A enerxía radiante é aquela que se transmite en forma de ondas; podémola ver en forma de luz, pero ademais da luz visible existen outras formas de enerxía radiante invisibles para o ollo humano, que son as ondas electromagnéticas: as ondas de radio e televisión, as microondas, os raios ultravioleta, os raios infravermellos ou os raios X. Esta enerxía radiante invisible é utilizada polo home en aparellos como as radios, televisións, aparellos médicos, etc.

O sol é unha fonte natural de enerxía radiante luminosa; del chéganos a radiación visible, infravermella e ultravioleta. As ondas infravermellas notámolas na pel; cando notamos “calor” na pel é que nos están a chegar raios infravermellos. Os raios ultravioleta non os sentimos, pero notamos os seus efectos en forma de queimaduras (tamén poden provocar cancro).

Tradicionalmente usamos a enerxía do sol como fonte de luz natural e para quentar: lembre as solainas das casas tradicionais galegas. Na actualidade empregámola, ademais, para producir auga quente e electricidade. Os organismos fotosintéticos empregan a luz solar; sen eles a vida animal sería imposible.

### Actividades propostas

S15. A que chamamos enerxía radiante ou luminosa?

### Retroalimentación

É aquela que se transmite en forma de ondas e podémola ver en forma de luz.

S16. Ademais da luz que vemos, existen outras formas de enerxía radiante?

### Retroalimentación

Si, as ondas electromagnéticas: ondas de radio e televisión, as microondas, os raios ultravioleta, os raios infravermellos e os raios X.

S17. Que tipos de radiación nos chegan do sol?

### Retroalimentación

Chéganos a radiación visible a infravermella e a ultravioleta

Licenciado baixo a Licenza Creative Commons Recoñecemento Non-comercial Compartir igual 3.0

« Anterior | Seguinte »